52. schôdza NR SR - 10.deň - A. dopoludnia
Dátum: 2026-06-09
Poslanec: Bittó Cigániková, Jana 
Druh vystúpenia: Vystúpenie v rozprave

Bráne. Vôbec chuť na toto, ale nakoniec mi to nedá, lebo naozaj tu nejde o mňa alebo o pána Danka, o SNS a o opozíciu a koalíciu, ale ide to naozaj reálne o ľudí. A ja teda sa priznám, ja mám trošku od začiatku problém, veď už ma poznáte. Ja mám celkovo problém s tým, keď my politici ideme chrániť ľudí pred nimi samými a myslím si, že by mali mať ľudia aj trošku zodpovednosť za svoje správanie. Takže mrzí ma to. Nebudem asi úplne s prúdom, ale dobrá správa, ani nie úplne proti prúdu. Na začiatok poviem úplne jasne, aby nevznikla nejaká nejaká domnienka, ja tiež nesúhlasím s tým, samozrejme, aby kozmetičky bez zdravotníckeho vzdelania pichali botox, výplne alebo aby robili akékoľvek zdravotné výkony, to nemá v kozmetickom salóne čo hľadať, áno? A súhlasím, že existujú prípady, kedy naozaj zle urobené výkony poškodili zdravie človeka. Je ich mnoho, kolegovia o tom hovorili, potvrdzujem to. Tiež súhlasím s tým, že zákazník nevie často odborne posúdiť, či tá látka, ktorá sa mu napríklad dáva do tela, tak či je správne skladovaná, či nie je niekde z Číny, lebo to sa nám tu bežne deje, že cez internet sa objednávajú a tak ďalej, lebo aby ste vedeli, tak botox je normálne na predpis, čiže vy by ste sa k nemu nemali dostať, keď nie ste zdravotník. Aj častokrát sa v týchto salónoch deje, boli o tom reportáže, že oni si proste cez internet objednávajú. Čiže ja súhlasím, že toto je problém, takisto ten človek nemusí vedieť, či je ten, ktorý mu podáva tú látku, naozaj na to odborne zdatný, či vie riešiť napríklad alergické reakcie alebo iné veci, ktoré môžu prísť, preto je tam dôležité to zdravotnícke vzdelanie a tiež priznávam, že áno, najmä mladé ženy a teda mnohí iní sa môžu rozhodovať najmä podľa ceny, Instagramu, pekných fotiek pred a po a nie podľa registra poskytovateľov zdravotnej starostlivosti. Však dokonca aj ja, keď si idem niečo vyberať, tak nepozerám si register, ale pozerám si výsledok práce a môže to oklamať v dnešnej dobe, hej? Takže ja tiež uznávam, že problém existuje, to bez debaty. Ale teraz moja otázka je, prosím vás pekne, že či to riešime v tomto zákone správne. Keď sa bavíme o tom zákaze teraz a potrestaní plošne všetkých kozmetičiek, pedikériek, pardon, ospravedlňujem sa. Kozmetičiek a všetkých, ja neviem, masérov a úplne každého, kto nejakým spôsobom má starostlivosť o ľudské telo, hej? Lebo ja mám totiž pocit, že sa nám tu trošku miešajú dve veci. Tak prvá vec je poskytovanie nelegálnych výkonov, sedí, hej? To sme pomenovali. A keď, a tu má teda Ja neviem, masérov a úplne každého, kto nejakým spôsobom má starostlivosť o ľudské telo, hej? Lebo ja mám totiž pocit, že sa nám tu trošku miešajú dve veci. Tak prvá vec je poskytovanie nelegálnych výkonov. Sedí, hej? To sme pomenovali. A keď, a tu má teda Andrej Danko pravdu, že ak niekto dnes bez oprávnenia pichá botox alebo výplne, tak jednoducho problém nie je v tom, že doteraz sme nemali tie pravidlá. Veď už dnes je v zákone napísané, že toto nesmie robiť, že je to zdravotný výkon, že má mať zdravotné vzdelanie, hej? Čiže ja si trošku myslím, že v tomto doteraz to tiež nebolo povolené. Nemali sme to povolené, botox nie je bežný krém, je to kozmetický výrobok, je to liek a jeho aplikácia je jednoznačne zdravotnícky výkon. Takýto výkon nemá vykonávať kozmetička, hotovo bodka, bez zdravotníckeho oprávnenia. Takže ak sa dnes ideme tváriť, že teraz zákon konečne zakáže kozmetičkám pichať botox, tak to proste nie je pravda, hej? To bolo aj doteraz možné. Zákon skôr explicitne dopisuje do hygienického zákona pre kozmetické salóny, že v zariadeniach starostlivosti o ľudské telo sa nesmú robiť zdravotné výkony ani činnosti vyžadujúce odbornú spôsobilosť zdravotníckeho personálu. S týmto nemám problém. Už to máme inde. Musí bolo veľmi ťažké pre hygienikov, pre Úrad verejného zdravotníctva dokazovať, proste hrabať sa v tom, že prišlo k nejakému porušeniu. Dlho to trvá, komplikuje to vec. Ak pomôže explicitne napísať do hygienického zákona, že toto sa môže, toto sa nemôže, pomôže to jednoducho všetkým, hej? No len potom je tu tá druhá vec a tá mi prekáža. Čiže táto časť mi neprekáža, teraz mi prekáža, teraz idem k tomu, čo mi prekáža. Tento zákon nerieši iba tých, ktorí nelegálne pichujú botox, z ktorých je, že drvivá menšina. On pritvrdzuje režim pre celé zariadenia starostlivosti o ľudské telo, pre všetkých, pre kozmetičky, kaderníčky, pedikérky, ja neviem čo. Manikérov, masážne salóny, permanentné mejkapy, všetci, všetci. A to je naozaj množstvo ľudí, ktorí sa starajú sami o seba a nezaťažujú tento štát. Robia prácu, ktorú, o ktorú musí mať záujem niekto iný, inak by neexistovali. Robia ju tak dobre, že dodnes existujú, platia odvody. A teda ja sa chcem prihovoriť, že pozor, aby sme teda s vaničkou nevyliali aj dieťa. A zároveň sa pýtam, že prečo majú aj títo, ktorí vlastne nič nerobili doteraz, akoby niesť tú plošnú cenu za tých, ktorí porušovali doteraz už platné zákony a ktorí robili veci tak, ako sa nemá, hej? Ak má niekto kozmetický salón, robí čistenie pleti, obočie, mihalnice, ja neviem, pedikúru, manikúru, ale nepichá injekcie, nehrá sa na lekára, neponúka výplne, čo mimochodom chcem teraz povedať, to je aj prípad, považujem to preto trochu za nekorektné, tak to musím povedať. To je aj prípad priateľky Andreja Danka Silvie. Ja vám to hovorím ako opozičná poslankyňa. Bola som u nej v salóne. Tá baba nič z tohoto neponúka. Je to normálny slušný salón, hej? A či sa vám to páči alebo nie, toto je fakt. Dá sa tam ísť. Nepovažujem za korektné teraz toto vyťahovať ako dôvod, pričom chápem, že je to lákavé, ale fakt je taký, to sa dá pozrieť na stránke. Naozaj to je tak, že ona z tohoto nič neponúka. A takýchto kozmetičiek je, že ja neviem, tisíce. A teraz si zoberte, že my teraz ideme všetkým týmto, ktorí vôbec neponúkajú tie veci, o ktorých sa tu bavíme, tak my ideme vlastne navyšovať byrokraciu, hej? A ja mám vlastne s týmto trošku problém, že vlastne sa im akoby dáva taký spoločný trest. Toto je typický problém podľa mňa nás a Slovenska, ale teda nás politikov. Namiesto toho, aby sme cielene išli po tých, ktorí prekračujú zákon, ohrozujú zdravie ľudí, aby sme riešili práve to, aby ten zákazník mal tú informáciu hneď na mieste, keď tam príde. No nie. My vyrobíme plošne všetky povinnosti pre všetkých, hej? A namiesto toho, aby sme teda tú čiernu ovcu nejakým spôsobom poriešili. Tým nehovorím, samozrejme, že hygiena nemá kontrolovať tie prevádzky alebo salóny. Samozrejme, že má a má to robiť naďalej, máme jej to uľahčiť. Všetko toto sedí, ale musíme rozlišovať medzi primeranou kontrolou a zbytočnou byrokraciou a naozaj, ak sú problémom injekčné zdravotné výkony v salónoch, čo je v poriadku, sedí vec, tak riešme injekčné zdravotné výkony v salónoch. Dajme jasný zákaz, jasnú sankciu, jasnú kontrolu rizikových prevádzok, dajme zoznam verejný, aby ten klient sa k tomu ľahko dostal ako k jasnej informácii pre zákazníka. Urobme toto, hej? Však v poriadku. Ale nerobme z každej poctivej kozmetičky, kaderníčky, neviem koho, maséra, hej? Podozrivú osobu, ktorá musí znova behať po úradoch, čakať na nejaké rozhodnutia, vypĺňať papiere a žiť v strachu, či nepríde nejaký kontrolór a nezavrie jej to, čo živí ju aj celú jej rodinu. Akože pozor na to, ľudia. Ja viem, že je to lákavé, ja rozumiem, že tu ten problém je, ale pozor na spôsob, akým to riešime, hej? Lebo drvivá väčšina z nich, opakujem, žiadny botox nepichá. A ja teda tie služby využívam, neviem, či ste si všimli. Naozaj, drvivá väčšina tento problém nemá a my teda väčšinu nejakým spôsobom trestáme za tú menšinu, hej? Toto je tá moja hranica, štát. Štát má chrániť ľudí pred podvodom, pred nelegálnym zdravotným výkonom, pred reálnym ohrozením zdravia. Áno, v poriadku, ale nemá chrániť dospelého človeka pred každým zlým rozhodnutím tým, že preventívne sťaží život všetkým ostatným, všetkým poctivým podnikateľom. A v tomto prípade ešte teda najmä podnikateľkám. Ženy to špeciálne teda majú u nás v tomto náročnejšie. No takže povedzme si úprimne, ešte to by som chcela povedať, že treba povedať úprimne, že časť zodpovednosti má aj ten zákazník. Prosím vás pekne, my sa tu netvárme, že ak niekto vedome ide na nejaký podozrivo lacný výkon do neoverenej prevádzky k osobe bez kvalifikácie, tak jednoducho, alebo teraz mi hovorili kolegovia, že chodia napríklad Ukrajinky, rôzne iné baby, chodia priamo domov, hej, robiť nejaké výkony. No tak akože sa netvárme, že to tam nie je trochu cítiť a ja si myslím, že štát nemôže odstrániť všetky dôsledky zlého rozhodnutia dospelého človeka. Tak ako si to nemyslím pri alkohole, hazarde, fajčení, tak si to nemyslím ani tu. Jednoducho, povedzme ľuďom, že musia trochu používať aj mozog. To by akože nebolo zlé, len nefunguje to tak, že všetko musí zakázať štát a musíme riadiť život všetkých ľudí, hej? No. Ja ale zároveň chcem povedať, že je rozdiel medzi človekom, ktorý vedome riskuje, hej, a zákazníčkou, ktorá v dobrej viere príde do existujúceho salóna, vidí cenník, fotky a tak ďalej, hej, a úplne logicky predpokladá, že keď to existuje, tak je to aj povolené a robí sa tam všetko legálne. Toto rozlišujme a s týmto, veď preto navrhujem aj riešenia, hej? Ja si myslím, že štát zlyháva vtedy, ak nevie človeku jednoducho ukázať, kto je kozmetička a kto je zdravotnícky pracovník. Čo sa môže robiť v salóne a čo patrí do zdravotníckeho zariadenia? Kto má oprávnenie a kto si kúpil kurz na internete? Toto je podľa mňa úloha štátu, aby, keď ten zákazník niekam ide, tak dajme povinnosť niekde verejne zobraziť tieto informácie. Takže ja by som navrhovala, lebo teda tak nás učili, že keď kritizujem, tak musím vedieť dať aj iné riešenie. Inak tá kritika, to je len štekanie a nikomu to neprináša nejaký prospech. Takže ja by som navrhovala, že kľudne dajme do zákona, jasne to tam dajme, že aplikácia botoxu, výplní, iných injekčných estetických výkonov je zdravotný výkon a nepatrí to do rúk osôb bez príslušného zdravotníckeho vzdelania. Jasné, bez debaty, nie je problém. Trošičku mám problém s tým, čo je teraz v tom zákone, že teraz som sa aj bavila o tom s Adamom Lučanským ohľadne ich pozmeňováku, že tam je naozaj napísané, že nesmie narušiť integritu kože. Akože kozmetička. Ľudia, však nebude môcť nič robiť, hej? Však akože diskusia, ja neviem, ja si pamätám, na zdravotníckom výbore som sa pýtala na laser, hej, že to sú veci, ktoré sa používajú bežne, zasahuje to tú integritu, ale nie je to zdravotnícky výkon, vraj teda od nejakého výkonu toho lasera je. Dobre, tak pomenujme v zákone, ako hlboko do tej kože môže ísť, aká sila toho lasera môže byť v kozmetickom salóne a aká už v zdravotníckom zariadení. Toto je podľa mňa naša úloha toto pomenovať a kľudne to dajme aj do troch zákonov naraz, s tým problém nemám, ale teda nastavme jasné pravidlá, hej? Po druhé, zamerajme kontroly na rizikové prevádzky a rizikové výkony, nie plošne na každú slušnú kozmetičku. Akože veď tie baby sa ozvú, je nejaký problém. Sami ste hovorili x prípadov. Tomáš Vucka tam má nejaké kompetencie, posilnime. Máte kontrolu, viete kontrolovať, tak dobre, keď nemáte, tak vám to dajme cez zákon, hej? Posilnime to. V poriadku, aj toto je riešenie. Ja nehovorím, že sa to nemá diať, lebo rozumiem, že hygiena dnes s ich množstvom povinností a s tým, ako to je všelijako nejasné, to jednoducho je nerealizovateľné, aby to dneska stíhala, tak poďme im pomôcť, aby to stíhali, prípadne dajme kompetencie ďalším. Ďalšia vec, vytvorme teda ten jednoduchý nejaký systém overenia, kde zákazník musí vedieť pred výkonom za 10 sekúnd si niekde overiť, či ten človek je zdravotník alebo nie je a či je to teda oprávnené alebo nie je. Toto a či je to hlavne zdravotnícke zariadenie alebo teda salón. Ďalšia vec, povinné označovanie pri invazívnych estetických výkonoch. To by mohlo pomôcť, ak niekto ponúka botox alebo ďalšie veci, tak nech má, ja neviem, nacapenú nálepku, nejaký certifikát, voľačo, čo je hneď vidieť na dverách, na stene pre každého zákazníka, a nie že keď tam príde tá baba, tak musí niekde si pýtať nejaké papiere, to nikto reálne nerobí, tak urobme to tak, že dajme to ako povinnosť tým, ktorí to robia, a nie všetkým plošne, ale tým, ktorí to robia, aby to mali niekde zverejnené, a s tým súvisiaca aj osoba, ktorá je na to kompetentná, zodpovedná, bude to robiť. Toto vyrieši, že nedávam povinnosti tým, ktorí to nerobia, nedávam im buzeráciu, zároveň verejne oznamujú sami o sebe tí, ktorých sa to týka, zľahčujem kontrolu, informáciu pre zákazníka a v prípade, že príde kontrola a oni ponúkajú takýto zákrok a zároveň to nemajú vyvesené, tak okamžite viem reagovať a uľahčím tým kontrolu vlastne všetkým, ktorí prídu, lebo dneska to mal naozaj UVZ veľmi ťažké v tomto smere, hej? K tomu samozrejme patria tvrdé sankcie. Ak takéto niečo poruší, kľudne zvýšme sankcie. A vôbec s tým nemám problém. Keď niekto robí nelegálne zdravotné výkony, tak OK, ale prosím vás, nie papierovú šikanu pre všetkých, ktorí to nerobia. Pre každú jednu kozmetičku. Ja chcem nájsť riešenie, ktoré teda naozaj ochráni ľudí a zároveň nezničí drobné živnostníčky byrokraciou, lebo tohoto sa trošku bojím. Nemá to byť tak, že našli sme problém, tak ideme pridať povinnosti všetkým a takto vnímam tento jeden konkrétny bod, hej? A ak si kozmetička robí svoju prácu poctivo, hygienicky, v nejakých zákonných hraniciach, štát jej nemá komplikovať život len preto, že niekto iný sa rozhodol hrať na lekára, hej? A ja chcem aj povedať, že v tomto smere jednoducho podporujem to jasné oddelenie tých kozmetických služieb, zdravotných výkonov a tak ďalej, ochranu zákazníkov, ale nepodporujem plošné pritvrdzovanie, zvyšovanie byrokracie pre všetkých, bez ohľadu na to, či problém spôsobujú alebo nie. Ten zákon.